**ИНФЛАЦИЯ И ИНДЕКСИ НА ПОТРЕБИТЕЛСКИТЕ ЦЕНИ ЗА**

**ЯНУАРИ 2024 ГОДИНА**

*По предварителни данни на НСИ, месечната инфлация е 0.5%, а годишната инфлация е 3.8%. Инфлацията е измерена чрез ИПЦ, като месечната инфлация се отнася за януари 2024 г. спрямо предходния месец, а годишната инфлация е за януари 2024 г. спрямо същия месец на предходната година.*

*През януари 2024 г. спрямо предходния месец най-голямо е увеличението на цените в групите: жилища, вода, електроенергия, газ и други горива (+2.2%), хранителни продукти и безалкохолни напитки (+1.0%), образование (+0.8%) и здравеопазване (+0.6%). Намаление е регистрирано в групите: облекло и обувки (-3.5%) и транспорт (-1.7%).*

**Индекс на потребителските цени (ИПЦ)**

По предварителни данни на НСИ, през януари 2024 г. **месечната инфлация** е 0.5%, а **годишната инфлация** за януари 2024 г. спрямо януари 2023 г. е 3.8%[[1]](#footnote-1).

Средногодишната инфлация за периода февруари 2023 - януари 2024 г. спрямо периода февруари 2022 - януари 2023 г. е 8.4%.

**Фиг. 1. Инфлация, измерена чрез ИПЦ, по месеци**

През януари 2024 г. цените на стоките и услугите са се увеличили в следните потребителски групи:

* жилища, вода, електроенергия, газ и други горива - увеличение с 2.2%;
* хранителни продукти и безалкохолни напитки - увеличение с 1.0%;
* образование - увеличение с 0.8%;
* здравеопазване - увеличение с 0.6%;
* разнообразни стоки и услуги - увеличение с 0.5%;
* алкохолни напитки и тютюневи изделия - увеличение с 0.5%;
* ресторанти и хотели - увеличение с 0.4%;
* жилищно обзавеждане, стоки и услуги за домакинството и за обичайното поддържане на дома - увеличение с 0.3%;
* развлечения и култура - увеличение с 0.1%;
* съобщения - увеличение с 0.1%.

По-ниски са цените на стоките и услугите в следните потребителски групи:

* облекло и обувки - намаление с 3.5%;
* транспорт - намаление с 1.7%.

През месеца са се увеличили цените на следните хранителни продукти: пипер - с 18.5%, зелен лук, чесън и праз - с 11.1%, зеле - с 9.9%, листни зеленчуци - с 9.9%, краставици - с 8.7%, маслини - с 7.1%, домати - с 6.1%, картофи - с 3.9%, макаронени изделия - с 3.7%, зрял чесън - с 3.5%, плодови сокове - с 3.2%, гъби - с 2.9%, вина - с 2.5%, млечни масла - с 2.5%, риба - с 2.3%, зрял боб - с 2.3%, шоколад - с 2.2%, сушени зеленчукови подправки - с 1.7%, ориз - с 1.6%, зрял лук - с 1.5%, ракии - с 1.3%, минерална вода - с 1.1%, нискомаслено прясно мляко - с 1.0%, сол - с 0.8%, брашно - с 0.6%, трайни колбаси - с 0.5%, яйца - с 0.5%, сирене - с 0.5%, бял хляб - с 0.4%, мляно месо (кайма) - с 0.4%, цитрусови и южни плодове - с 0.4%, кореноплодни зеленчуци (моркови и червено цвекло) - с 0.4%, извара - с 0.2%, чай - с 0.2%, типов и ръжен хляб - с 0.1%, и други.

Намалели са цените на следните хранителни продукти: олио - с 3.2%, маргарин - с 1.5%, кисели млека - с 1.2%, бира - с 1.2%, хляб „Добруджа“ - с 0.9%, пълномаслено прясно мляко - с 0.9%, свинско месо - с 0.6%, малотрайни колбаси - с 0.6%, леща - с 0.6%, месо от домашни птици - с 0.5%, захар - с 0.3%, кафе - с 0.3%, газирани напитки - с 0.2%, какао - с 0.1%, и други.

В групите на нехранителните стоки и услугите е регистрирано увеличение на цените при: канализационни услуги и услуги за пречистване на водата - с 20.7%, водоснабдяване - с 18.3%, курсове за водачи на ЛТС - с 3.5%, пощенски и куриерски услуги - с 3.5%, козметични продукти - с 2.3%, пътнически таксита - с 2.2%, кина и театри - с 2.0%, отоплителни уреди - с 1.4%, продукти и препарати за почистване и поддържане - с 1.4%, услуги за текущ ремонт и поддържане на жилище - с 1.3%, поддържане и ремонт на ЛТС - с 1.2%, хотели във ваканционни центрове и курорти - с 1.2%, бръснаро-фризьорски услуги и услуги за поддържане на добър външен вид - с 0.7%, цигари - с 0.5%, газообразни горива за битови нужди - с 0.5%, услуги по обществено хранене - с 0.5%, дърва за отопление - с 0.4%, финансови услуги на банки - с 0.4%, газ пропан-бутан за ЛТС - с 0.1%, и други.

При нехранителните стоки и услугите е регистрирано намаление на цените при: международни полети - с 23.5%, централно газоснабдяване - с 8.0%, метан за ЛТС - с 4.1%, облекло - с 3.9%, пелети - с 3.0%, бензин А95Н - с 2.9%, обувки - с 2.8%, дизелово гориво - с 2.7%, готварски печки - с 2.5%, автомобилен бензин А100Н - с 2.4%, моторни и смазочни масла - с 1.0%, въглища - с 1.0%, гуми за автомобили, мотоциклети и велосипеди - с 0.9%, лаптопи - с 0.8%, климатични инсталации - с 0.7%, перални и съдомиялни машини - с 0.4%, и други.

Регистрирано е увеличение на цените на лекарствените продукти с 0.6%. Лекарските и стоматологичните услуги са се увеличили съответно с 1.1 и 0.7%.

**Хармонизиран индекс на потребителските цени** **(ХИПЦ)**

По предварителни данни на НСИ, през януари 2024 г. **месечната инфлация** е 0.2%, а **годишната инфлация** за януари 2024 г. спрямо януари 2023 г. е 4.0%[[2]](#footnote-2).

Средногодишната инфлация за периода февруари 2023 - януари 2024 г. спрямо периода февруари 2022 - януари 2023 г. е 7.8%.

**Фиг. 2. Инфлация, измерена чрез ХИПЦ, по месеци**

Според ХИПЦ през януари 2024 г. цените на стоките и услугите са се увеличили в следните потребителски групи:

* жилища, вода, електроенергия, газ и други горива - увеличение с 1.5%;
* хранителни продукти и безалкохолни напитки - увеличение с 0.9%;
* образование - увеличение с 0.8%;
* алкохолни напитки и тютюневи изделия - увеличение с 0.6%;
* здравеопазване - увеличение с 0.6%;
* разнообразни стоки и услуги - увеличение с 0.5%;
* развлечения и култура - увеличение с 0.4%;
* ресторанти и хотели - увеличение с 0.3%;
* жилищно обзавеждане, стоки и услуги за домакинството и за обичайното поддържане на дома - увеличение с 0.1%;
* съобщения - увеличение с 0.1%.

Понижили са се цените на стоките и услугите в следните потребителски групи:

* облекло и обувки - намаление с 3.4%;
* транспорт - намаление с 1.8%.

**Индекс на цените за малката кошница (ИЦМК)**

По предварителни данни на НСИ, според **индекса на цените за малката кошница** през януари 2024 г. е регистрирано увеличение с 1.3% на месечна база[[3]](#footnote-3).

Цените на стоките и услугите от малката кошница за най-нискодоходните 20% от домакинствата са се променили спрямо предходния месец, както следва:

* услуги - увеличение с 3.7%;
* хранителни продукти - увеличение с 1.1%;
* нехранителни стоки - увеличение с 0.1%.

**Методологични бележки**

**Индексът на потребителските цени е официален измерител на инфлацията** **в Република България.** Той оценява общото относително изменение на цените на стоките и услугите, използвани от домакинствата за лично (непроизводствено) потребление, и се изчислява, като се прилага структурата на крайните парични потребителски разходи на българските домакинства. Основен източник на информация за разходите е изследването на бюджетите на домакинствата в страната. ИПЦ в година ***t*** се изчислява при структура на разходите от година ***t - 1*.**

**Хармонизираният индекс на потребителските цени** **е сравнима мярка на инфлацията на държавите от ЕС. Той е един от критериите за ценовата стабилност и за присъединяването на България към еврозоната.** ХИПЦ, както и ИПЦ, измерва общото относително изменение в равнището на цените на стоките и услугите. Двата индекса се изчисляват от една и съща кошница от стоки и услуги и от едни и същи цени, но се различават по използваните тегла. ХИПЦ се изчислява с тегла, представляващи относителните дялове по групи стоки на индивидуалното и колективното потребление на всички домакинства (включително институционалните и чуждестранните) на икономическата територия на страната. Основен източник на информация за теглата са данните от националните сметки. При изчисляването му за 2024 г. за тегла се използват данни за крайните парични потребителски разходи на домакинствата (КППРД) - вътрешна концепция за 2022 г., които са преразгледани и актуализирани, за да бъдат представителни за   
2023 г., следвайки методологичните препоръки на Евростат относно конструирането на теглата на ХИПЦ в случай на големи промени на разходите на потребителите[[4]](#footnote-4).

В изпълнение на изискванията на Регламент (ЕС) № 2015/2010 **от началото на 2016 г. беше сменена базисната година за ХИПЦ** и всички индекси се изчисляват и публикуват **при база 2015 година.** Динамичните редове са преизчислени при новата базисна година и са публикувани на сайта на НСИ (www.nsi.bg).

**Индексът на цените за малката кошница** е измерител на средното относително изменение на цените на 100 социалнополезни и жизненонеобходими стоки и услуги. Теглата за изчисляване на този индекс представляват относителните дялове на паричните разходи на най-нискодоходните 20% от домакинствата. Източник на информацията за теглата е изследването на бюджетите на домакинствата в страната. Този индекс в година ***t*** се изчислява с тегла от година ***t - 1*.**

**Верижните** индекси на потребителските цени измерват изменението на цените през текущия месец спрямо предходния месец. Верижните индекси на потребителските цени са измерители на **месечната инфлация.**

**12-месечните** индекси на потребителските цениизмерват изменението на цените през текущия месец спрямо същия месец на предходната година. 12-месечните индекси на потребителските цени са измерители на **годишната инфлация.**

Индексите на потребителските цени **с натрупване от началото на годината** измерват изменението на цените през текущия месец спрямо декември на предходната година. Индексите на потребителските цени с натрупване от началото на годината са измерители на **натрупаната инфлация от началото на годината.** През декември всяка година 12-месечният индекс и индексът с натрупване от началото на годината са равни.

**Средногодишните** индекси на потребителските цени измерват средното изменение на цените за дванадесетте месеца на текущата година спрямо средното изменение на цените за дванадесетте месеца на предходната година. Средногодишните индекси на потребителските цени са измерители на **средногодишната инфлация.**

**Индексите за януари 2024 г. се обявяват като предварителни,** тъй като са изчислени с данни от изследването на домакинските бюджети за периода октомври 2022 - септември 2023 година. **Окончателните данни за индексите на потребителските цени за януари 2024 г.,** изчислени с годишните данни за теглата от изследването на домакинските бюджети за 2023 г., ще бъдат обявени заедно с данните за февруари 2024 година.

**Статистическа област: Инфлация и индекси на потребителските цени:**

[Инфлация и индекси на потребителските цени | Национален статистически институт (nsi.bg)](https://nsi.bg/bg/content/2445/%D0%B8%D0%BD%D1%84%D0%BB%D0%B0%D1%86%D0%B8%D1%8F-%D0%B8-%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8)

**ИС ИНФОСТАТ: Потребителски цени:**

<https://infostat.nsi.bg/infostat/pages/module.jsf?x_2=68>

**Метаданни и методология:**

[Индекси на потребителските цени (ИПЦ) | Национален статистически институт (nsi.bg)](https://nsi.bg/bg/content/2507/%D0%BC%D0%B5%D1%82%D0%B0%D0%B4%D0%B0%D0%BD%D0%BD%D0%B8/%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8-%D0%B8%D0%BF%D1%86)

**Калкулатори на инфлацията:**

[Калкулатори на инфлацията | Национален статистически институт (nsi.bg)](https://nsi.bg/bg/content/2538/%D0%BA%D0%B0%D0%BB%D0%BA%D1%83%D0%BB%D0%B0%D1%82%D0%BE%D1%80%D0%B8-%D0%BD%D0%B0-%D0%B8%D0%BD%D1%84%D0%BB%D0%B0%D1%86%D0%B8%D1%8F%D1%82%D0%B0)

**Приложение**

**Таблица 1**

|  |  |  |  |  |
| --- | --- | --- | --- | --- |
| **Индекси на потребителските цени за януари 2024 година (предварителни данни)** | | | | |
|  |  |  |  | (Проценти) |
| **Потребителски групи** | | **Тегла** | **I.2024** | |
| **декември 2023 = 100** | **януари 2023 = 100** |
| **00** | **Общ ИПЦ** | **100.000** | **100.5** | **103.8** |
| 01 | Хранителни продукти и безалкохолни напитки | 31.378 | 101.0 | 105.0 |
| 02 | Алкохолни напитки и тютюневи изделия | 4.641 | 100.5 | 106.4 |
| 03 | Облекло и обувки | 4.027 | 96.5 | 101.2 |
| 04 | Жилища, вода, електроенергия, газ и други горива | 15.483 | 102.2 | 101.8 |
| 05 | Жилищно обзавеждане, стоки и услуги за домакинството и за обичайното поддържане на дома | 5.690 | 100.3 | 103.6 |
| 06 | Здравеопазване | 7.742 | 100.6 | 107.0 |
| 07 | Транспорт | 9.273 | 98.3 | 99.3 |
| 08 | Съобщения | 4.997 | 100.1 | 102.3 |
| 09 | Развлечения и култура | 6.224 | 100.1 | 100.2 |
| 10 | Образование | 0.407 | 100.8 | 107.7 |
| 11 | Ресторанти и хотели | 5.387 | 100.4 | 108.9 |
| 12 | Разнообразни стоки и услуги | 4.750 | 100.5 | 107.5 |
|  | |  |  |  |
| Хранителни стоки | | 32.652 | 100.9 | 105.0 |
| Нехранителни стоки | | 35.138 | 99.4 | 101.3 |
| Обществено хранене | | 4.538 | 100.5 | 108.7 |
| Услуги | | 27.672 | 101.4 | 104.9 |

**Таблица 2**

|  |  |  |  |  |  |
| --- | --- | --- | --- | --- | --- |
| **Хармонизирани индекси на потребителските цени за януари 2024 година (предварителни данни)** | | | | | |
|  |  |  |  |  |  |
| **Потребителски групи** | | **Тегла** | **I.2024** | | |
| **2015 = 100** | **декември 2023 = 100** | **януари 2023 = 100** |
| **‰** | **%** | | |
| **00** | **Общ ХИПЦ** | **1000.000** | **136.39** | **100.2** | **104.0** |
| 01 | Хранителни продукти и безалкохолни напитки | 232.796 | 168.75 | 100.9 | 105.1 |
| 02 | Алкохолни напитки и тютюневи изделия | 54.134 | 125.72 | 100.6 | 106.4 |
| 03 | Облекло и обувки | 39.632 | 106.60 | 96.6 | 101.1 |
| 04 | Жилища, вода, електроенергия, газ и други горива | 118.983 | 150.36 | 101.5 | 102.2 |
| 05 | Жилищно обзавеждане, стоки и услуги за домакинството и за обичайното поддържане на дома | 68.381 | 126.00 | 100.1 | 103.1 |
| 06 | Здравеопазване | 77.628 | 124.74 | 100.6 | 107.0 |
| 07 | Транспорт | 137.934 | 118.35 | 98.2 | 100.0 |
| 08 | Съобщения | 49.813 | 94.09 | 100.1 | 102.3 |
| 09 | Развлечения и култура | 63.923 | 123.01 | 100.4 | 100.9 |
| 10 | Образование | 16.144 | 151.09 | 100.8 | 107.4 |
| 11 | Ресторанти и хотели | 83.836 | 160.56 | 100.3 | 109.1 |
| 12 | Разнообразни стоки и услуги | 56.797 | 139.73 | 100.5 | 106.6 |

**Таблица 3**

|  |  |  |
| --- | --- | --- |
| **Верижни индекси на цените за малката кошница от 100 социалнополезни и жизненонеобходими стоки и услуги на най-нискодоходните 20% от домакинствата за януари 2024 година (предварителни данни)** | | |
| (Проценти) | | |
| **Потребителски групи** | **Тегла** | **I.2024** |
| **декември 2023 = 100** |
| **Общ ИЦМК** | **100.000** | **101.3** |
| Хранителни продукти и безалкохолни напитки | 50.534 | 101.1 |
| Облекло и обувки | 3.991 | 97.3 |
| Жилища, вода, електроенергия, газ и други горива | 24.712 | 103.0 |
| Жилищно обзавеждане, стоки и услуги за домакинството и за обичайното поддържане на дома | 2.593 | 100.8 |
| Здравеопазване | 11.588 | 101.0 |
| Транспорт | 0.881 | 100.1 |
| Съобщения | 0.098 | 100.0 |
| Развлечения и култура | 0.595 | 100.1 |
| Разнообразни стоки и услуги | 5.008 | 100.2 |
|  |  |  |
| Хранителни стоки | 50.534 | 101.1 |
| Нехранителни стоки | 29.047 | 100.1 |
| Услуги | 20.420 | 103.7 |

1. Според методологията за индекса на потребителските цени (ИПЦ). За повече информация виж „Методологични бележки“ на стр. 5 и 6 и табл. 1 от Приложението. [↑](#footnote-ref-1)
2. Според методологията за хармонизирания индекс на потребителските цени (ХИПЦ). За повече информация виж „Методологични бележки“ на стр. 5 и 6 и табл. 2 от Приложението. [↑](#footnote-ref-2)
3. За повече информация виж „Методологични бележки“ на стр. 5 и 6 и табл. 3 от Приложението. [↑](#footnote-ref-3)
4. Guidance on the compilation of HICP weights in case of large changes in consumer expenditures, Eurostat, Directorate C, Macro-economic statistics, 3.02.2020:

   <https://ec.europa.eu/eurostat/documents/10186/10693286/Guidance-on-the-compilation-of-HICP-weights-in-case-of-large-changes-in-consumer-expenditures.pdf>.

   [↑](#footnote-ref-4)